Horace Vernet

Émile Jean Horace Vernet (Paris, 30 giugn 1789 - Paris, 17 gené 1863) a l'é stàit un pitor fransèis (a piturava dzortut bataje) e a l'é stàit ëdcò sportiv e orientalista.

 Vita 

Vernet a l'era fieul ëd Carle Vernet, n'àutr famos pitor, che a l'era fieul ëd Claude Joseph Vernet. A l'é nassù ant ël musé dël Louvre a Paris quandi sò pare e soa mare a son arfugiasse bele-lì ant ij di pì pericolos ëd la Rivolussion fransèisa. Ancora giovo a l'ha tacà a pituré sene 'd bataja e a l'ha rapresentà l'idealisassion dël soldà fransèis.

Dël 1819 a l'ha ancaminà a rapresenté sene 'd bataja ëd dimension sempre pì grande. A l'ha rapresentà le bataje 'd Napoleon, dzortut cola dël pont d'Arcole (an Véneto) andoa as peul ës-ciairesse Napoleon con ël drapò fransèis, la bataja piemontèisa 'd Marengh e la conquista 'd Roma. 

Vernet a l'ha piturà vàire quàder an pì dzora le guère 'd Napoleon, coma për esempi la bataja 'd Jena. An pì, antramentre a fasìa soe piture, a l'ha compagnà l'armada fransèisa ant la guèra 'd Crimea. 

Vernet a l'é mòrt a Paris ant ël gené dël 1863.

Ant un-a dle stòrie scrivùe da Arthur Conan Doyle dzora Sherlock Holmes, l'Antèrpret grech, Sherlock a dis che Horace Vernet a l'é stàit un dij sò grand. 

Vernet, Horace